Sarlon 15 dB & 19 dB er fra fabrikkens side forsynet med en overfladebehandling, som beskytter gulvet i byggeperioden og letter den fremtidige rengøring af gulvet.

**Bemærk:**

Alkalisk byggestøv kan eventuelt fjernes uden brug af vand enten ved støvsugning eller med mikrofibermoppe.

***1. Byggerengøring***

Det er vigtigt at fjerne al snavs og betonstøv fra dit nye gulv efter montering.

• Fjern al løst snavs, rester, støv og grus ved at feje, støvsuge eller tørmoppe.

• Vask gulvet med neutralt universalgulvrengøringsmiddel.

Hvor det er relevant, f.eks. større eller meget snavsede områder, kan der anvendes en skuremaskine (150-300 o./min.) eller kombinationsmaskine med vaskerondel.

Tip: I tilfælde af cementstøv tilsættes evt. ca. 2 % citron- eller eddikesyre til vaskevandet for at ph-neutralisere det.

• Fjern det beskidte vand og skyl efter.

• Lad gulvet tørre helt før brug.

• Om nødvendigt kan gulvet tørres eller spraypoleres med skuremaskine og vaskerondel.

• Gulvet er nu klar til brug, og der er ikke behov for yderlige behandling eller påføring af finish.

***2. Regelmæssig rengøring***

Valget af metode til regelmæssig rengøring afhænger af det forventede omfang af snavs, slid og ønsker om udseende og hygiejnestandard.

1. Fjern støv og løst snavs ved at støvsuge, feje eller moppe.
2. Fjern pletter og spild med en fugtig moppe og et universal-gulvrengøringsmiddel. Anvend alternativt skuremaskine eller kombimaskine.
3. Det kan være nødvendigt med en kombineret rengørings- og vedligeholdelsesindsats i dit regelmæssige rengøringssystem.

Flere forskellige systemer kan anvendes til dette formål:

• Et sæbefilmsystem (Forbo Monel)

• Et voksbaseret system

• Et spraysystem

**Rengøringsvejledning**

**15 dB & 19 dB**

***3. Vedligeholdelse***

Følgende vedligeholdelsesindsatser skal anvendes efter behov til vedligeholdelse og genopretning af et tilfredsstillende udseende.

Efter de følgende trin er gulvet igen klar til regelmæssig rengøring

1. Fej, mop eller støvsug gulvet for at fjerne løst snavs og skidt.
2. Rengør gulvet med en kombinationsmaskine med en vaskerondel og et neutralt universalgulvrengøringsmiddel (Forbo Cleaner). Anvend om nødvendigt en af vedligeholdelsesprodukttyperne i punkt 3 under "Regelmæssig rengøring"

**Ved kraftigt tilsmudsede områder kan følgende trin udføres efter trin 1.**

* Skrub med grøn rondel og et neutralt universalgulvrengøringsmiddel (Forbo Cleaner).
* Skyl efter med rent vand, og lad gulvet tørre.
* Poler med skuremaskine med en vaskerondel. Anvend om nødvendigt en af vedligeholdelsesprodukttyperne i punkt 3 under "Regelmæssig rengøring".

***Pletfjerning***  
Alle pletter og spild bør fjernes omgående. Visse pletter f.eks. fra pigmenterede produkter som blæk, læbestift og maling samt materialer som gummi, visse plastbaserede produkter og lignende kan vandre ned i vinylen og fremkalde blivende mærker.

Skyl altid efter med rent vand efter pletfjerningen.

Tips & Tricks

|  |  |
| --- | --- |
| **Pletter forårsaget af** | **Fjernes med** |
| Chokolade, fedt, frugt, æg, juice, saft, the, vin, øl, ekskrementer | Neutralt rengøringsmiddel fortyndet med lunkent vand |
| Asfalt, gummi, olie, skocreme, sod, ekskrementer, urin | Grundrengøringsprodukter eller husholdingssprit. |
| Farvepenne, læbestift | Husholdingssprit, viskelæder |
| Tyggegummi | Kølespray eller eventuelt is i plastpose. Pletten krakelerer og skrabes forsigtigt bort, når den er tørret ordentligt |
| Stearinlys | Fjern størknet stearin forsigtigt. Placér absorberende papir på pletten og gnub forsigtigt ovenpå med strygejern v 70°C |
| Blod | Koldt vand, grundrengøringsprodukt. |
| Rust, kalk | Let surt rengøringsmiddel pH 3-4 |
| Brændemærker | Skrub forsigtigt med skuresvamp |
| Lim | Limrens, mild opløsning af eddikesyre i vand. Skyl efter med rent vand og tør efter |

Tør altid efter med en ren klud og skyl med rent vand efter pletfjerningen.

Forbo Flooring A/S frasiger sig ethvert ansvar for skader, som skyldes forkert behandling efter anvendelse af kemiske produkter, som vi ikke har indflydelse på.

***Rengøringsprodukter generelt***

Stærkt alkaliske rengøringsmidler som f.eks. soda, brun sæbe og salmiak kan angribe vinylens overflade og må derfor ikke anvendes. Brug kun produkter, som har en PH-værdi på max. 9-10 i brugsopløsning.